**ОБЩИНСКА ИЗБИРАТЕЛНА КОМИСИЯ – ГЕОРГИ ДАМЯНОВО**

 **П Р О Т О К О Л**

 **№ 28**

На 19. Октомври, 2019 г. се проведе заседание на Общинска избирателна комисия – Георги Дамяново, при следния

Д н е в е н р е д:

|  |  |  |
| --- | --- | --- |
| **№** | **Материали за заседанието:** | **Член ОИК** |
|  | Проект за решение № 90-МИ, относно: изключване на заснемащи устройства в изборните помещения на Секционните избирателни комисии при произвеждане на изборите за общински съветници и за кметове на 27 октомври 2019 г.    | Надя Александрова  |
|  |  Проект за решение № 91-МИ, относно: начина на сгъване на бюлетината и откъсване на полето с номера при гласуване в изборите за общински съветници и за кметове на 27 октомври 2019 г. | Надя Александрова  |
|  |  Проект за решение № 92-МИ, относно: промяна тиража на бюлетините одобрен с решение № 71 от 29.09.2019г. на ОИК – Георги Дамяново за кмет на кметство с. Говежда и кмет на кметство с. Копиловци. | Надя Александрова  |
|  |  Разни  | Надя Александрова  |

ПРИСЪСТВАХА: Надя Александрова Ангелова, Бисер Петров Георгиев, Цена Замфирова Димитрова, Гита Цветкова Георгиева, Валери Еленков Георгиев, Боян Любенов Цолов, Вилма Петрова Димитрова, Валери Борисов Павлов, Дора Ангелова Михайлова, Таня Александрова Петрова, Ани Иванова Рангелова

 ОТСЪСТВАХА: няма отсъстващи

Заседанието бе открито в 15:00 ч. и председателствано от госпожа Надя Александрова – председател на ОИК – Георги Дамяново.

ПРЕДСЕДАТЕЛЯ НАДЯ АЛЕКСАНДРОВА: Добър ден колеги. Откривам заседанието на ОИК – Георги Дамяново.

По дневния ред има ли други желаещи да се включат?

Няма желаеши.

Колеги, процедура по гласуване на дневния ред.

Гласували **11** членове на ОИК: **за – 11 /** Надя Александрова Ангелова, Бисер Петров Георгиев, Цена Замфирова Димитрова, Гита Цветкова Георгиева, Валери Еленков Георгиев, Боян Любенов Цолов, Вилма Петрова Димитрова, Валери Борисов Павлов, Дора Ангелова Михайлова, Таня Александрова Петрова, Ани Иванова Рангелова

**против – няма**.

Колеги, по дневния ред.

**Точка първа** – изключване на заснемащи устройства в изборните помещения на Секционните избирателни комисии при произвеждане на изборите за общински съветници и за кметове на 27 октомври 2019 г.

Гласували **11** членове на ОИК: **за – 11 /** Надя Александрова Ангелова, Бисер Петров Георгиев, Цена Замфирова Димитрова, Гита Цветкова Георгиева, Валери Еленков Георгиев, Боян Любенов Цолов, Вилма Петрова Димитрова, Валери Борисов Павлов, Дора Ангелова Михайлова, Таня Александрова Петрова, Ани Иванова Рангелова

**против – няма**.

ПРЕДСЕДАТЕЛ НАДЯ АЛЕКСАНДРОВА: Благодаря. Номерът на Решението е 90-МИ от 19.10.2019 г.

ОТНОСНО: изключване на заснемащи устройства в изборните помещения на Секционните избирателни комисии при произвеждане на изборите за общински съветници и за кметове на 27 октомври 2019 г.

Общинска избирателна комисия Георги Дамяново като съобрази принципите на Изборния кодекс за осигуряване на всеобщо, равно и пряко избирателно право с тайно гласуване и свободно изразяване волята на избирателите с цел осигуряване на равнопоставеност на избирателите при гласуването в изборите за общински съветници и за кметове на 27 октомври 2019 г. както и при произвеждане на втори тур на изборите за кметове на общини, райони и кметства и с цел опазване и защита на лични данни, при спазване принципите в Общия регламент за защита на данните и на основание чл. 3, ал. 1 и чл. 87, ал. 1, т. 1 и т. 2 от ИК,  Общинска избирателна комисия – Георги Дамяново,

**Р Е Ш И:**

1. В деня на изборите за общински съветници и за кметове – 27 октомври 2019 г.на територията на община Георги Дамяново за времето от 7,00 часа до 20,00 часа, а там където гласуването продължава и след това, но не по-късно от 21,00 часа, да бъде преустановено използването и да се изключат всички заснемащи устройства (камери) и закрити техните обективи в изборните помещения, в които са разположени секционните избирателни комисии.
2. В деня на произвеждане на втори тур на изборите за кметове на общини, райони и кметства на територията на община Георги Дамяново, в които се произвежда втори тур, за времето от 7,00 часа до 20,00 часа, а там където гласуването продължава и след това, но не по-късно от 21,00 часа, да бъде преустановено използването и да се изключат всички заснемащи устройства (камери) и закрити техните обективи в изборните помещения, в които са разположени секционните избирателни комисии.
3. Общинска избирателна комисия – Георги Дамяново ще осъществява контрол за наличие на включени заснемащи устройства в изборните дни в помещенията за гласуване.

 Настоящето решението подлежи на оспорване в три дневен срок от по късното по ред -обявяване/публикуване, пред ЦИК – гр.София.

**Точка втора:** начина на сгъване на бюлетината и откъсване на полето с номера при гласуване в изборите за общински съветници и за кметове на 27 октомври 2019 г.

Гласували **11** членове на ОИК: **за – 11 /** Надя Александрова Ангелова, Бисер Петров Георгиев, Цена Замфирова Димитрова, Гита Цветкова Георгиева, Валери Еленков Георгиев, Боян Любенов Цолов, Вилма Петрова Димитрова, Валери Борисов Павлов, Дора Ангелова Михайлова, Таня Александрова Петрова, Ани Иванова Рангелова

**против – няма**.

ПРЕДСЕДАТЕЛ НАДЯ АЛЕКСАНДРОВА: Благодаря. Номерът на Решението е 91-МИ от 19.10.2019 г.

ОТНОСНО:  начина на сгъване на бюлетината и откъсване на полето с номера при гласуване в изборите за общински съветници и за кметове на 27 октомври 2019 г.

На основание чл. 87, ал.1, т.1 и т. 2 от Изборния кодекс и в изпълнение на Решение № 1362-МИ от 10.10.2019 г. на Централната избирателна комисия, Общинска избирателна комисия Георги Дамяново,

**Р Е Ш И:**

1. Член на секционната избирателна комисия (СИК) откъсва бюлетина за съответния вид избор в изборите за общински съветници и за кметове на 27 октомври 2019 г. от кочана пред избирателя, показва я на избирателя, за да се увери, че е празна, и поставя печат на едно от местата на гърба на бюлетината.

2. Членът на СИК сгъва бюлетината пред избирателя по следния начин:

2.1. първо сгъва бюлетината по широчина, така че горният край да опира в сивата черта под последната листа, без да се закрива номерът на бюлетината и перфорацията по ширина, които остават видими, а местата за полагане на печатите от СИК останат от външната видима страна;

2.2. после сгъва бюлетината още веднъж по широчина, като номерът на бюлетината остане видим, а положеният печат остава от външната страна на бюлетината.

3. Действията по т. 1 и 2 се повтарят за всяка бюлетина за всеки вид избор.

4. Комисията препоръчва на избирателя, след като отбележи вота си върху бюлетините, да ги сгъне двукратно по този начин.

5. Преди да излезе от кабината за гласуване, избирателят сгъва бюлетините по указания в т. 2 начин, така че да се вижда номерът, а положеният печат да остане видим от външната страна.

6. Преди полагане на втори печат член на СИК сверява номера на всяка бюлетина с номера в кочана за съответния избор. Ако номерът в бюлетината съответства на номер в кочана, членът на СИК подпечатва повторно всяка бюлетина и, без да я разгъва, откъсва по перфорацията по дължина и полето с номера за пускане в непрозрачната кутия за отрязъците с номерата. Така оформените бюлетини се подават на избирателя да ги пусне в избирателната кутия.

7. Указаният начин на сгъване е препоръчителен с цел запазване тайната на вота и се прилага и в случаите на произвеждане на втори тур за избор на кмет.

Решението да се предаде на СИК/ПСИК в предизборния ден, заедно с останалите книжа и материали.

 **Точка трета:**  промяна тиража на бюлетините одобрен с решение № 71 от 29.09.2019г. на ОИК – Георги Дамяново за кмет на кметство с. Говежда и кмет на кметство с. Копиловци.

Гласували **11** членове на ОИК: **за – 11 /** Надя Александрова Ангелова, Бисер Петров Георгиев, Цена Замфирова Димитрова, Гита Цветкова Георгиева, Валери Еленков Георгиев, Боян Любенов Цолов, Вилма Петрова Димитрова, Валери Борисов Павлов, Дора Ангелова Михайлова, Таня Александрова Петрова, Ани Иванова Рангелова

**против – няма**.

ПРЕДСЕДАТЕЛ НАДЯ АЛЕКСАНДРОВА: Благодаря. Номерът на Решението е 92-МИ от 19.10.2019 г.

ОТНОСНО: промяна тиража на бюлетините одобрен с решение № 71 от 29.09.2019г. на ОИК – Георги Дамяново за кмет на кметство с. Говежда и кмет на кметство с. Копиловци.

На основание  писмо получено на 17.10.2019 г. в 18:47 ч. от Областна администрация Монтана, Общинска избирателна комисия – Георги Дамяново,

**Р Е Ш И:**

Променя тиражите на бюлетини, както следва**:**

1. Закмет на кметство с. Говежда  тираж  400 /четиристотин/**;**
2. Закмет на кметство с. Копиловци  тираж 500 /петстотин/.

Решението НЕ подлежи на обжалване.

**Точка разни:** Разглеждане на входящата кореспонденция. .

 Председател Надя Александрова: Колеги има ли предложения за обсъждане на други въпроси? Нямате.

Колеги, закривам заседанието и насрочвам следващото заседание за 21. октомври, 2019 г., в 17:00 ч.

**ПРЕДСЕДАТЕЛ**: ………………………. **СЕКРЕТАР**: ………………..

 /Надя Александрова/ /Гита Цветкова/